Alavetz, sense precipitacion, mès sense pèrder temps, damb ua precision fèrma e brèu, plan mès notabla en aqueth moment, pr’amor qu’era patrolha de Javert podie arribar d’un moment en aute, se treiguec er corbata, la passèc ar entorn deth còs de Cosette per dejós des eishères, en tot tier compde de non hèr-li mau ara mainada; estaquèc era corbata en un extrèm dera còrda en tot hèr eth nud qu’es marinèrs criden nud d’irongleta, cuelhec er aute extrèm damb es dents, se treiguec es sabates e es garramaches, e les lancèc per dessús dera tàpia, pugèc en prisma de maçonaria e comencèc a quilhar-se per angle dera tàpia e dera façada damb era madeisha seguretat que s’apuèsse enes escales es pès e es codes.